b'\n_START_ARTICLE_\nMatt Kalil\n_START_SECTION_\nSrednje\xc5\xa1olska kariera\n_START_PARAGRAPH_\nKalil je kot srednje\xc5\xa1olec igral nogomet na Servite High School v Anaheimu v Kaliforniji. \xc5\xbde takrat se je spoznal z bodo\xc4\x8dima univerzitetnima kolegoma Chrisom Galippojem in D.J. Shoemateom. Analitiki spletne strani Rivals.com so ga ocenili s petimi zvezdicami in skupno kot 3. najbolj\xc5\xa1ega igralca na polo\xc5\xbeaju napadalnega vezista v generaciji 2008 (za Mikeom Adamsom in Bakerjem Steinkuhlerjem).\n_START_SECTION_\nUniverzitetna kariera\n_START_PARAGRAPH_\nPotem ko je svojo novinsko dobo podalj\xc5\xa1al za eno leto (t. i. redshirting), je igral kot zamenjava za Tyrona Smitha na polo\xc5\xbeaju desnega napadalnega vezista. Nato je v tekmi proti Boston Collegeu igral v za\xc4\x8detni postavi in po dobri predstavi igral z manj\xc5\xa1o minuta\xc5\xbeo \xc5\xa1e v 11 preostalih tekmah (izpustil je tekmo proti Arizona State University) in bolj igral na posebnih ekipah. V njegovem drugem letu je trener Lane Kiffin izbral njega in ne Smitha za polo\xc5\xbeaj levega vezista namesto Charlesa Browna. Na tem polo\xc5\xbeaju je igral v za\xc4\x8detni postavi v vseh 13 tekmah, igral pa je \xc5\xa1e na obrambni liniji na posebnih ekipah in prepre\xc4\x8dil to\xc4\x8dko po touchdownu proti ekipi univerze Notre Dame. V svojem tretjem letu je svoje mesto v za\xc4\x8detni postavi ohranil in pomagal napadu Trojancem pri povpre\xc4\x8dnem dose\xc5\xbeku 456,8 jardov na tekmo. Celotna napadalna linija Trojancev je v celem letu dovolila le 8 sackov podajalca, od teh pa nobenega ni dovolil Kalil. Za njegove uspehe je bil nagrajen z imenovanjem na \xc5\xa1tevilne ekipe najbolj\xc5\xa1ih v dr\xc5\xbeavi, postal pa je tudi 12. Trojanec, ki je prejel Morrisovo trofejo. Prav tako je bil polfinalist za Lombardijevo nagrado leta 2011.\n_START_SECTION_\nNabor lige NFL leta 2012\n_START_PARAGRAPH_\n\xc5\xbde po njegovem drugem letu so Kalila ozna\xc4\x8devali kot najbolj\xc5\xa1ega med napadalnimi vezisti za nabor leta 2012. Svojo odlo\xc4\x8ditev, da vstopi v nabor, je objavil 16. decembra. Po odli\xc4\x8dnem nastopu na NFL Draft Combinu tega leta ga je ve\xc4\x8dina analitikov ozna\xc4\x8devala kot 3. izbor v 1. krogu nabora in bodo\xc4\x8dega \xc4\x8dlana ekipe Vikingov iz Minnesote. Ti so ga na koncu tudi izbrali, vendar s \xc4\x8detrtim naborom, potem ko so si 3. in 4. izmenjali z Cleveland Brownsi in pri tem pridobili \xc5\xa1e nekaj dodatnih izborov. Kalil je tako postal 5. napadalni vezist Trojancev Univerze iz Ju\xc5\xbene Kalifornije, ki je bil izbran med prvimi petimi v naboru lige NFL.\n_START_SECTION_\nZasebno \xc5\xbeivljenje\n_START_PARAGRAPH_\nNjegov o\xc4\x8de Frank je bil center pri ekipah Arkansas Razorbacks in Arizona Wildcats, in je bil izbran na naboru leta 1982 s strani ekipe Buffalo Bills, nato pa je igral v ligi USFL. Njegov brat Ryan je prav tako igral za Trojance in je danes zelo uspe\xc5\xa1en na polo\xc5\xbeaju centra pri ekipi Carolina Panthers.'